CELEX: 62006CA0352
Language: et
Date: 2008-05-20 00:00:00
Title: Kohtuasi C-352/06: Euroopa Kohtu (suurkoda) 20. mai 2008 . aasta otsus (Finanzgericht Kölni (Saksamaa) eelotsusetaotlus) — Brigitte Bosmann versus Bundesagentur für Arbeit — Familienkasse Aachen (Sotsiaalkindlustus — Peretoetused — Hüvitiste saamise õiguse peatamine — Määruse (EMÜ) nr 1408/71 artikli 13 lõike 2 punkt a — Määruse (EMÜ) nr 574/72 artikkel 10 — Kohaldatavad õigusaktid — Hüvitiste maksmine elukohaliikmesriigis, mis ei ole pädev riik)

5.7.2008   
            
            
               ET
            
            
               Euroopa Liidu Teataja
            
            
               C 171/5
            
         Euroopa Kohtu (suurkoda) 20. mai 2008. aasta otsus (Finanzgericht Kölni (Saksamaa) eelotsusetaotlus) — Brigitte Bosmann versus Bundesagentur für Arbeit — Familienkasse Aachen
   (Kohtuasi C-352/06) (1)
   
   (Sotsiaalkindlustus - Peretoetused - Hüvitiste saamise õiguse peatamine - Määruse (EMÜ) nr 1408/71 artikli 13 lõike 2 punkt a - Määruse (EMÜ) nr 574/72 artikkel 10 - Kohaldatavad õigusaktid - Hüvitiste maksmine elukohaliikmesriigis, mis ei ole pädev riik)
   (2008/C 171/07)
   Kohtumenetluse keel: saksa
   Eelotsusetaotluse esitanud kohus
   Finanzgericht Köln
   Põhikohtuasja pooled
   
      Hageja: Brigitte Bosmann
   
      Kostja: Bundesagentur für Arbeit — Familienkasse Aachen
   Kohtuasja ese
   Eelotsusetaotlus — Finanzgericht Köln — Nõukogu 14. juuni 1971. aasta määruse (EMÜ) nr 1408/71 sotsiaalkindlustusskeemide kohaldamise kohta ühenduse piires liikuvate töötajate ja nende pereliikmete suhtes (EÜT L 149, lk 2; ELT eriväljaanne 05/01, lk 5) artikli 13 lõike 2 punkti a tõlgendamine — Nõukogu 21. märtsi 1972. aasta määruse (EMÜ) nr 574/72, millega määratakse kindlaks määruse (EMÜ) nr 1408/71 sotsiaalkindlustusskeemide kohaldamise kohta ühenduse piires liikuvate töötajate ja nende pereliikmete suhtes rakendamise kord (EÜT L 74, lk 1; ELT eriväljaanne 05/01, lk 83), artikli 10 tõlgendamine — EÜ artikli 9 tõlgendamine — Üldpõhimõtete tõlgendamine — Lapsetoetuse saamise õigus — Elukohariigis makstud hüvitiste maksmise peatamine — Töökohariigis sama liiki toetuste saamise õigus
   Resolutiivosa
   
               1.
            
            
               Nõukogu 14. juuni 1971. aasta määruse (EMÜ) nr 1408/71 sotsiaalkindlustusskeemide kohaldamise kohta ühenduse piires liikuvate töötajate, füüsilisest isikust ettevõtjate ja nende pereliikmete suhtes (muudetud ja ajakohastatud nõukogu 2. detsembri 1996. aasta määrusega (EÜ) nr 118/97, muudetud Euroopa Parlamendi ja nõukogu 13. aprilli 2005. aasta määrusega (EÜ) nr 647/2005) artikli 13 lõike 2 punktiga a ei ole vastuolus see, kui võõrtöötaja, kes kuulub töökohaliikmesriigi sotsiaalkindlustusskeemi alla, saab elukohaliikmesriigi siseriiklike õigusaktide alusel viimati nimetatud riigis perehüvitisi.
            
         
               2.
            
            
               Eelotsusetaotluse esitanud kohus peab kindlaks tegema, kas põhikohtuasja hageja olukorras oleva töötaja pöördumine iga tööpäeva lõpus tagasi oma pere elukohta asjaomases liikmesriigis on asjassepuutuv otsustamaks, kas see töötaja täidab asjaomase riigi õigusaktide kohaselt vastava perehüvitise saamise tingimused nimetatud riigis.
            
         
      (1)  ELT C 81, 18.11.2006.